钦定古今图书集成/明伦汇编/氏族典/第264卷 > 王安
## 钦定古今图书集成/明伦汇编/氏族典/第264卷 > 王安

按《十国春秋》，吴王安，庐州庐江人。少事太祖，隶戏下。
太祖常临战，升高冢望敌，安捧唾壶侍侧，左右皆注
目前视，忽有武士持槊径趣，太祖莫能御者。安置壶
于地，引弓射之，一发而殪，徐纳弓弢中，复捧壶立，色
不变。太祖喜，抚其背曰：“汝器度如此，它日必富贵。”积
功至袁州刺史。南唐禅代，用为百胜军节度使，更赐
名会。昇元五年卒，年七十有三。